'O presebbio napulitano

Da Wikipedia.

Guarda sta paggena int''o napulitano funetico

Via San Grigorio Armeno
Via San Grigorio Armeno

'O presebbio napulitano è una d''e tradizzione natalizie cchiù bbelle ca s'è tenuta vive pe siecole. 'O primmo presebbio a Napule vene menzionate into nu documiento ca parla 'e 'nu presebbio inta''a Chiesa 'e S. Maria d''o presebbio int'e ll'anne 1025. A Amarfe, accussì dicono 'e varie fonte, int'o ll'anne 1324 esisteva 'na "cappella d''o presebbio d''a casa 'e Alagni".

A partì ro sieculo XV truvamme e primme vere e proprie sculture re persunagge. E chiste s'hanna ricurdà Giuanne e Pieto Alemanno ca ò 1470 facettene e sculture e legne pe represantà a Natività.

E primme figure e terracotte se verene ò siecule XVI, comme cunferme nu documiento nutarile ro 1532. Chistu documiente descrive nu presepio che pasture e terracotta pittata criate a Matteo Mastojodece, nu nobile e Surriento.

O siecule d'ore ro presepie napulitne è o '700 quanne regnave Carlo III Borbone. Grazie à schiuppate artistica e culturale e chillu periodo pure e pasture cagnajene fisionomia.

Johann Wolfgang von Goethe descrive o presebbio napulitane rinto o 'Viaggie in Italia' ro 1787. 'Chiste è o mumento e parlà e n'atu svago caratteristiche re napulitane, 'o presebbio... Se costruisce nu palchette a forme e capanne, tutte chine r'arbere e pianticelle sempe verde; e là se mette a Maronna, o Bambenielle e tutte e personagge, pure chille suspise e n'aria, vestute suntuosamente pa' festa ... Ma a cosa che dà a tutte quante a note e na grazia 'ncumparabile è o scenarie, addò se 'ncurnicia o Vesuvio cu tutte e dintuorne.'...

Une re collezione cchiù bbelle e preziose ro presebbio o munne intere se trove ò Museo Nazziunale Bavarese (Bayerisches Nationalmuseum) a Monaco ra Baviere. A maggior parte ra cullezione arrivaie ò museo ra cullezione private e Max Schmederer.

A vera purtata e o lascite culturale ro presebio napulitano sonno o realismo figurative. O presepio nun è tanto nu simbulo religiuso, quante nu strumento descrittivo, identificativo e unificante ra comunità che l'appartene, cu tutte e dittaglie strutturale. Forse se putesse ricere ca o presepio napulitano è state e rimane nu veiculo identificativo ra gente napulitana e o precursore e chillu realismo caratteristecp de rappresentaziune tiatrale e cinematografeche propie e Napule.

Ogge cierte artigiane fanne pure pasture ca rispecchiene persunagge re juorne nuoste, e picciò nun s'ha da fa maraveja si se trovene personalità cunusciuta rint' e vetrine e via San Grigorio Armeno a Napule.

A paricchi puoste ra Campania ce stanno assuciazione e gruppe e persone che ogne anno arrepetene o rituale: e primme e Nuviembre accummenceno a costruì e presepie a l'apierto che se ponne visità durante 'o struscio. Ce stanno pure espusizione ca se preparene propie e chilli tiempe.

Alcune jonte a presepie napulitane int'e diverse città:

[càgna] Jonte esterne

Ate léngue